Document ID: 31982R3473

*****
ΚΑΝΟΝΙΣΜΟΣ (ΕΟΚ) αριθ. 3473/82 ΤΗΣ ΕΠΙΤΡΟΠΗΣ
της 23ης Δεκεμβρίου 1982
σχετικά με τη δεύτερη τροποποίηση του κανονισμού (ΕΟΚ) αριθ. 3389/81 περί των λεπτομερειών εφαρμογής των επιστροφών κατά την εξαγωγή στον αμπελοοινικό τομέα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3032/82 (2), και ιδίως το άρθρο 20 παράγραφος 4,
τον κανονισμό (ΕΟΚ) αριθ. 345/79 του Συμβουλίου της 5ης Φεβρουαρίου 1979 περί καθορισμού, στον αμπελοοινικό τομέα, των γενικών κανόνων των σχετικών με τη χορήγηση επιστροφών κατά την εξαγωγή, καθώς και των κριτηρίων καθορισμού του ύψους τους (3), όπως τροποποιήθηκε από τον κανονισμό (ΕΟΚ) αριθ. 2009/81 (4), και ιδίως το άρθρο 6 παράγραφος 3,
Εκτιμώντας:
ότι ο κανονισμός (ΕΟΚ) αριθ. 3474/82 της Επιτροπής της 23ης Δεκεμβρίου 1982 περί καθορισμού των επιστροφών κατά την εξαγωγή στον αμπελοοινικό τομέα (5) προβλέπει για τους οίνους που αναφέρονται στο άρθρο 40 του κανονισμού (ΕΟΚ) αριθ. 337/79, οι οποίοι υπερβαίνουν τις ποσότητες που οινοποιούνται κανονικά, όπως αυτές καθορίζονται από τον κανονισμό εφαρμογής, μειωμένο ποσοστό εφαρμογής· ότι, για να εξασφαλιστεί η καλή διαχείριση του μέτρου κυρίως στο διοικητικό τομέα, είναι απαραίτητο να εισαχθούν ακριβείς κανόνες ελέγχου· ότι για το σκοπό αυτό πρέπει να αναφερθούν χωριστά οι οίνοι αυτοί στο πιστοποιητικό αναλύσεως που προβλέπεται στο άρθρο του κανονισμού (ΕΟΚ) αριθ. 3389/81 της Επιτροπής (6), όπως τροποποιήθηκε από τον κανονισμό (ΕΟΚ) αριθ. 843/82 (7)·
ότι πρέπει, επ' ευκαιρία, να εισαχθεί, στο άρθρο 3 του κανονισμού (ΕΟΚ) αριθ. 3389/81, μια τεχνική προσαρμογή που κατέστη αναγκαία συνεπεία της τροποποιήσεως του ορισμού των συμπυκνωμένου γλεύκους σταφυλών που επήλθε με τον κανονισμό (ΕΟΚ) αριθ. 3082/82 του Συμβουλίου·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3389/81 τροποποιείται ως εξής:
1. Στο άρθρο 3 παράγραφος 1, το δεύτερο εδάφιο αντικαθίσταται από ακόλουθο κείμενο:
«Το πιστοποιητικό που αναφέρεται στην παράγραφο 1 πρώτο εδάφιο, αναφέρει τουλάχιστον:
α) για τους επιτραπέζιους οίνους και για τα ηδύποτα εκτός από τα v.q.p.r.d.:
- το χρώμα,
- τον συνολικό αλκοολικό τίτλο κατ' ογκο,
- τον κτηθέντα αλκοολικό τίτλο κατ' ογκο,
- την περιεκτικότητα σε συνολική οξύτητα,
- κατά περίπτωση, την ένδειξη εάν πρόκειται για οίνο που αναφέρεται στο άρθρο 40 παράγραφος 2 του κανονισμού (ΕΟΚ) αριθ. 337/79 που υπερβαίνει τις ποσότητες που οινοποιούνται κανονικά, όπως αυτές καθορίζονται από τους κανόνες εφαρμογής, ή την ένδειξη της ποσότητας του οίνου αυτού εάν πρόκειται για εξαγωγή οίνου που προέρχεται από ανάμειξη·
β) για τα συμπυκνωμένα γλεύκη σταφυλής η αριθμημένη ένδειξη παρεχόμενη στη θερμοκρασία 20° C από το διαθλασίμετρο που χρησιμοποιείται σύμφωνα με τη μέθοδο που αναφέρεται στο παράρτημα ΙΙ, σημείο 5 του κανονισμού (ΕΟΚ) αριθ. 337/79.».
2. Στο άρθρο 3, προστίθεται η εξής παράγραφος :
«3. Εάν ο επιτραπέζιος οίνος για τον οποίο ζητείται επιστροφή προκύπτει από ανάμειξη επιτραπέζιων οίνων που τυγχάνουν διαφορετικών ποσοστών επιστροφής, το ποσό της επιστροφής υπολογίζεται κατ' αναλογία των ποσοτήτων επιτραπέζιων οίνων που εισέρχονται σε
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Δεκεμβρίου 1982.
Εντούτοις, το τροποποιημένο κείμενο του άρθρου 3 παράγραφος 1 δεύτερο εδάφιο υπό β του κανονισμού (ΕΟΚ) αριθ. 3389/81 εφαρμόζεται από την 1η Ιανουαρίου 1983.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, στις 23 Δεκεμβρίου 1982.

Labels: 3
17